open-index/open-wikipedia-markdown huggingface dataset:
לונה 21

**לונה 21** הייתה גשושית לחקר הירח ששוגרה על ידי ברית המועצות כחלק מתוכנית לונה. הגשושית שוגרה לחלל ב-8 בינואר 1973 ונחתה על הירח ב-15 בינואר 1973. היחידה שנחתה כללה רכב (רובר) לונוחוד 2 שפעל כ-4 חודשים ועבר מרחק של כ-40 ק"מ. הגשושית ומרבית תכולתה תוכננו ונבנו על ידי חברת לאבוצ'קין.

## מהלך המשימה
השיגור בוצע מקוסמודרום בייקונור בעזרת משגר פרוטון K ב-8 בינואר 1973. ב-12 בינואר הגשושית הגיע למסלול סביב הירח. ב-15 בינואר בוצע נחיתה באזור ים הרוגע. כ-3 שעות לאחר הנחיתה שוחרר רכב לונוחוד 2. משקל הרכב היה כ-840 ק"ג. הוא היה מצויד ב-3 מצלמות, ציוד מדעי ומערכת היגוי משופרת לעומת לונוחוד 1. תוך זמן קצר הרכב עבר מרחק גדול יותר מ"לונוחוד 1" כי היה ניתן לנייד אותו במהירות גבוהה יותר.

פעילות מדעית נמשכה רק במהלך "יום הירח", במהלך הלילה הרכב היה נכנס למצב המתנה. ב-9 במאי הרכב נכנס בטעות לתוך מכתש ואבק כיסה את הפאנלים הסולאריים והרדיאטורים שלו, והפריע לטמפרטורות ברכב. הניסיונות להציל את הרובר כשלו, וב-3 ביוני הודיעה סוכנות הידיעות הסובייטית שמשימתה הסתיימה.

במהלך העבודה רכב עבר כ-40 ק"מ ושידר מעל ל-80 אלף תמונות ו-86 צילומים פנורמיים. כמו כן בוצעו בדיקת קרקע.

בשנת 1993 נחתת ורכב נמכרו לריצ'רד גריאט, בנו של אוון גאריוט (הנחתת והרכב נמצאים על הירח).

## קישורים חיצוניים
* 

* לונוחוד 2
* תיאור המשימה
*תיאור המשימה
* [נתונים מאתר [נאס"א]]
* תיאור פעילות כולל מפות 

קטגוריה:תוכנית לונה
קטגוריה:גשושיות סובייטיות
קטגוריה:1973 בברית המועצות
Nothing Ever Hurt Like You

"**Nothing Ever Hurt Like You**" הוא סינגל של הזמר-יוצר האנגלי, ג'יימס מוריסון, שיצא, על ידי חברות התקליטים פולידור רקורדס ואינטרסקופ רקורדס, ב-15 בנובמבר 2008. השיר נכתב על ידי ג'יימס מוריסון, פול בארי  ומארק טיילור , והופק על ידי מארק טיילור. הסינגל מופיע באלבום האולפן השני שלו, *Songs for You, Truths for Me*.

נכון לאוקטובר 2022, השיר הושמע למעלה מ-7 מיליון פעמים בספוטיפיי.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2009
קטגוריה:שירים באנגלית
קטגוריה:שירים שנכתבו על ידי מארק טיילור
קטגוריה:שירים שנכתבו על ידי פול בארי
קטגוריה:שירי פופ רוק
זונה פרנקה (ברצלונה)

**זונה פרנקה** (בקטלאנית: **Zona Franca**, נהגה [ˈzonə ˈfɾaŋkə], נקרא גם בקטלאנית: **Polígon Industrial de la Zona Franca**) הוא אזור לוגיסטיקה ותעשייה הממוקם ברובע סאנטס-מונז'ואיק בברצלונה, קטלוניה, ספרד. יחד עם נמל ברצלונה הסמוך הוא יוצר את שכונת זונה פרנקה-פורט.

הוא ממוקם בדלתה לוברגאט בין נמל ברצלונה לנמל התעופה של ברצלונה. קו הרכבת התחתית L10 מחבר את זונה פרנקה עם מרכז ברצלונה ושאר המטרופולין מאז 2018.

מקורותיו ושמו של האזור מתוארכים לניסיון ליצור נמל חופשי  בברצלונה שכשל בסופו של דבר ב-1929. עם התיעוש של קטלוניה בשנות ה-50, המרחב שימש לבניית מפעלים.

## תעשיות עיקריות
ממוזער|ימין|מבט אווירי על זונה פרנקה ונמל ברצלונה, ספרד
מפעל יצרנית הרכב וקו הייצור המקורי של סיאט נפתח בשנת 1953 ומוקם בזונה פרנקה. לאחר רכישת סיאט על ידי ענקית הרכב הגרמנית, קבוצת פולקסווגן, המפעל כבר לא מייצר מכוניות, אלא משמש כעת אך ורק כבית מלאכה המרקע לוחות מתכת. כיום הוא מעסיק 1,269 עובדים.

באזור יש גם מפעל של ניסאן מוטורס, המייצר את ניסאן נבארה, ניסאן פולסר וניסאן NV200 (הן גרסאות חשמליות והן גרסאות מנוע בעירה).

ענקית הסחר במזון מרקבנה  נפתחה בזונה פרנקה ב-1971 עם העברת שוק הפירות והירקות המרכזי, שמאז 1921 היה באל בורן. אחריו הגיעו בית המטבחיים ב-1979, שוק הדגים המרכזי ב-1973 ושוק הפרחים המרכזי ב-1974.

## ראו גם
* תכנון עירוני של ברצלונה

## קישורים חיצוניים

## הערות שוליים

קטגוריה:ספרד: כלכלה
קטגוריה:ברצלונה: שכונות
קטגוריה:אזורי תעשייה
קטגוריה:ברצלונה: גאוגרפיה
בלוקבסטר (סדרת טלוויזיה)

**בלוקבאסטר** (באנגלית: **Blockbuster**) היא סדרת טלוויזיה קומית אמריקאית שנוצרה על ידי ונסה ראמוס, והיא מבוססת על סיפורו של חברת בלוקבסטר. כל 10 פרקיה של עונתה הראשונה עלו ביחד בשירות הסטרימינג של נטפליקס ב-3 בנובמבר 2022.

זאת הפעם השנייה שנטפליקס משתמשת במותג "Blockbuster", כשהפעם הראשונה הייתה כששידרה את הסרט התיעודי "The Last Blockbuster".

הסדרה בוטלה לאחר עונה אחת בעקבות ביקורות שליליות.

## תקציר העלילה
עלילת הסדרה הבדיונית מתרחשת בחנות סרטי הווידאו האחרונה של חברת בלוקבסטר בארצות הברית.

## שחקנים ודמויות
### ראשי
* רנדל פארק בתפקיד טימי יון, מנהל חנות הווידאו האחרונה בלוקבאסטר.
* מליסה פומרו בתור אלייזה ווקר, המאוהבת ביון ועובדת בחנותו.
* אולגה מרדיז בתור קוני סראנו, עובדת מבוגרת בחנות.
* טיילר אלוורז בתור קרלוס הררה, עובד צעיר בחנות שחולם להיות במאי, בדומה לקוונטין טרנטינו.
* מדלן ארתור בתפקיד האנה הדמן, עובדת בחנות.

### משנה
* ג'יי בי סמוב בתור פרסי סקוט, החבר הטוב ביותר של טימי ולקוח קבוע בחנות.
* קמאיה פיירבורן בתור קיילה סקוט, בתו של פרסי שעובדת בחנות.
* לאונרד רובינסון בתור אארון ווקר, בעלה של אלייזה.
* קיגן קונור טרייסי בתור רנה, מושא אהבה פוטנציאלית של טימי.

### אורח
* אשלי אלכסנדר בתור מילה
* רובין בראדלי בתור מירנדה
* בובי מויניהן בתור סטיבי, שחקן עבר בילדותו.

## הפקה
### הפקה
[ממוזער|[דייוויד כספי  משמש ככותב ומפיק בפועל]]
במקור, הסדרה הוצגה למנהלים בערוץ NBC; עם זאת, הם לא נתנו להפקת הסדרה אור ירוק. "יוניברסל טלוויזן" פנתה לנטפליקס שליהקה את רנדל פארק לתפקיד הראשי.

נטפליקס הכריזה רשמית על הפקת הסדרה ב-17 בנובמבר 2021. הסדרה נוצרה על ידי ונסה ראמוס שעבדה בעבר בתוכניות כמו "סופרסטור" ו"ברוקלין תשע-תשע". יחד עם הכרזת הסדרה אושר כי הסדרה תופק על ידי דייוויס בידור ויוניברסל טלוויזן. כמו כן, הוכרז שדייוויד כספי וג'קי קלארק ישמשו כתסריטאים בסדרה, וג'ון דייוויס ישמש כמפיק בפועל תחת "דייוויס אנטרטיינמנט". קלארק, כספי, ג'ון פוקס וראמוס ישמשו כמפיקים בפועל, כאשר ברידג'ר וינגר ורוברט פטרוביץ' ישמשו כמפיקים משותפים. בפברואר 2022, "דדליין הוליווד" דיווחה שפיימן בנץ יביים ארבעה פרקים של הסדרה כולל הפיילוט. בנץ ישמש גם כמפיק בפועל עבור ארבעת הפרקים הללו. במאיות בעונה הראשונה בנוסף לבנץ. ריק פייג' משמש כצלם של הסדרה.

טריילר הסדרה שוחרר ב-5 במאי 2022 במהלך פסטיבל "Netflix Is A Joke". הסדרה עלתה לאקרנים ב-3 בנובמבר 2022.

### ליהוק
עם ההכרזה על הסדרה בנובמבר 2021, רנדל פארק לוהק לתפקיד ראשי כטימי יון. דמותו מתוארת כאדם חולם וחובב סרטים. בפברואר 2022, מליסה פומרו לוהקה לדמות בשם אלייזה שמתוארת כאם שנישואיה לאהובה מהתיכון, רעועים. במרץ 2022, טיילר אלוורז, מדלן ארתור ואולגה מרדיז לוהקו לתפקידים שמשחקים את קרלוס, האנה וקוני בהתאמה. בנוסף, ג'יי בי סמוב לוהק לתפקיד חברו הטוב ביותר של טימי. פרסי וקמאיה פיירבורן לוהקו לתפקיד בתו של פרסי, כששתיהן הופיעו בתפקידי אורח. במאי 2022, דווח כי אשלי אלכסנדר ורובין בראדלי יופיעו בתפקידי אורח.

### צילומים
ההפקה של העונה הראשונה החלה ב-28 בפברואר 2022. הצילומים החלו בוונקובר, קנדה באפריל 2022. הצילומים לעונה הראשונה הסתיימו ב-4 במאי 2022.

## ביטול הסדרה
בדצמבר 2022 אושר שהסדרה לא תמשיך לעונה נוספת מפאת ביקורות שליליות.

## קישורים חיצוניים

## הערות שוליים

קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות דרמה אמריקאיות

קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2022
Funky Cold Medina

"**Funky Cold Medina**" הוא שיר פופ-ראפ של הראפר האמריקאי, טון לוק . השיר נכתב על ידי יאנג MC , מאט דייק  ומייקל רוס. השיר יצא, על ידי דלישיוס ויניל , ב-18 במרץ 1989. כמו כן, הוא יצא כסינגל השני מתוך אלבום האולפן הראשון של לוק, *Lōc-ed After Dark*.

בשיר נמצאו מספר דגימות:
* "Get Off Your Ass and Jam" של פאנקאדליק 
* "Hot Blooded" של פורינר
* "(I Can't Get No) Satisfaction" של הרולינג סטונז
* "Christine Sixteen" של קיס
* "You Ain't Seen Nothing Yet" של באקמן-טרנר אוברדרייב

לאחר שהשיר נהיה פופולרי, יצא מספר קוקטיילים שונים הנושאים את השם "Funky Cold Medina".

## תוכן
השיר מספר את סיפור החוויות של טון לוק עם "Funky Cold Medina", אפרודיזיאק חזק. בתחילת השיר, לוק מתייעץ עם חבר מועדון שנראה שהוא מצליח יותר עם נשים מאשר ללוק. הזר האלמוני אומר ללוק שהצלחתו היא תוצאה של השימוש שלו ב-Funky Cold Medina, מה שהופך את כל מי ששותה אותה לבלתי ניתנת לעצירה.

לוק בוחן תחילה את הנוסחה על הכלב שלו, שעם שתייתה, הופך לחיבה לא אופיינית כלפי לוק ונראה שהוא מושך את כלבי השכונה לביתו של לוק. לאחר מכן, לוק מנסה את הנוסחה על מושא אהבה פוטנציאלי בשם שינה, שלבסוף מתברר כגבר, אותו הוא זורק. המאמץ הבא שלו קורה ב-*[[Love Connection]]* , שבו הוא נפגש עם אישה שרוצה מיד להתחתן איתו, מה שמפחיד את לוק. בסופו של דבר, לוק מסיק שהאפרודיזיאק מביא יותר מדי צרות, והחליט להפסיק להשתמש בו.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1988
קטגוריה:סינגלים מ-1989
קטגוריה:שירים באנגלית
קטגוריה:מחלוקות הקשורות ללהט"ב במוזיקה
קטגוריה:שירי להט"ב
קטגוריה:שירי פופ ראפ
Thinking About You

"**Thinking About You**" הוא סינגל של התקליטן והמפיק המוזיקלי הסקוטי, קלווין האריס, בשיתוף פעולה עם הזמרת הירדנית איה מרר . השיר יצא, על ידי חברות התקליטים דקונסטרקשן רקורדס, פליי איי רקורדס וקולומביה רקורדס, ב-2 באוגוסט 2013, כסינגל השמיני והאחרון מתוך אלבום האולפן השלישי של האריס, . השיר נכתב על ידי האריס ומרר, והופק על ידי האריס.

נכון לאוקטובר 2022, השיר הושמע למעלה מ-199 מיליון פעמים בספוטיפיי.

## וידאו קליפ
הווידאו קליפ של השיר, שבוים על ידי וינסנט הייקוק וצולם במחוז לוס אנג'לס מול חופי האי סנטה קטלינה, הועלה לחשבון היוטיוב של האריס ב-15 ביולי 2013. נכון לאוקטובר 2022, הווידאו קליפ נצפה למעלה מ-132 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:שירי פלטינה כפולה באוסטרליה
קטגוריה:סינגלים בהוצאת קולומביה רקורדס
אזרח כבוד של מוסקבה

**אזרח כבוד של העיר מוסקבה** (ברוסית: **Почётный гражданин города Москвы**) הוא תואר כבוד המוענק על ידי הדומה העירונית של מוסקבה לאזרחי הפדרציה הרוסית ומדינות אחרות כאות הוקרה למעשים יוצאי דופן עבור מוסקבה, לעודד פעילויות אישיות שמטרתן להועיל לעיר, להבטיח את רווחתה ושגשוגה. התואר הוענק בשנים 1866–1917, והענקתו החלה שוב מ-1995 ואילך.

## סיבות ונוהל הענקת התואר
מועמדים לתואר אזרח כבוד של מוסקבה מוצעים על ידי חברי הדומה העירונית של מוסקבה או ראש עיריית מוסקבה. ההחלטה מתקבלת בהצבעה חשאית ברוב קולות מתוך כלל חברי הדומה העירונית של מוסקבה.

## בין מקבלי התואר
### עד 1917
* ניקולאי פירוגוב
* פאבל טרטיאקוב

### אחרי 1995
* גאורגי סבירידוב
* גלינה אולנובה
* אלכסיי השני
* אלכסנדרה פחמוטובה
* יוסיף קובזון
* וסילי לנובוי
* ולדימיר רסין

## קישורים חיצוניים

## הערות שוליים

*
קטגוריה:מוסקבה
יוהאן מרטין ברנאץ

[ממוזער|260px|[היינריך בארת מגיע לטימבוקטו ב-1853]]
[ממוזער|200px|[הכותל המערבי]]
**יוהאן מרטין בֶּרנַאץ** (**Johann Martin Bernatz**; 23 במרץ 1802 – 19 בדצמבר 1878) היה צייר נופים גרמני שליווה משלחת למצרים, לסיני ולארץ ישראל ב-1836–1837 ונציגות בריטית לאתיופיה ב-1841–1843. הציורים שהפיק עובדו לליתוגרפיות, ראו אור בספרים והקנו לו מוניטין.

## קורות חייו ופועלו
ברנאץ נולד בשפייר, למד באקדמיה לאמנויות היפות בווינה, השתקע ב-1829 במינכן ונודע כצייר נופים. ב-1836 התלווה למשלחתו של חוקר הטבע הגרמני גוטהילף היינריך פון שוברט  למזרח הקרוב, שעברה במצרים, בסיני, בעבר הירדן ובסוריה. מבחר של 40 מהציורים, שברנאץ הפיק במהלך המסע, נדפסו כסדרת ליתוגרפיות, וזו ראתה אור ב-1839 בכותר "תמונות מארץ ישראל, צוירו בטבע" (*Bilder aus dem heiligen Lande, nach der Natur gezeichnet*). בסדרה כלולים ציורים של אתרים מקראיים, בהם חברון, בית לחם, ירושלים, הר תבור ונצרת, והיא זכתה למהדורות נוספות. ב-1850 פרסם ברנאץ ספר נוסף, "אלבום של ארץ הקודש" (*Album des heiligen Landes Orte*) שכלל 50 ציורים. נלוו להם ביאורים שחוברו בידי פון שוברט וחבר המשלחת הזואולוג יוהאנס רוֹֹת . בספר זה נוספו ציורים של עין כרם, העיר שכם, כפר יפיע וצפת.

יוהאנס רוֹת הזמין את ברנאץ להצטרף אליו למסע מחקר בהודו. ברנאץ הגיע לכלכותה ב-1841, אבל מכשולים למיניהם גרמו לביטול מסע המשלחת ולשינוי בתוכניותיו. ממשלת הודו הבריטית העסיקה אותו כצייר הרשמי של נציגות שנשלחה לסהלה סלאסי שליט שאווה באתיופיה לשם חיזוק קשרי מסחר. הנציגות, שפעלה בשנים 1841–1843 בראשות קצין הצבא חובב הטבע ויליאם קורנווליס האריס , עסקה גם בסקרים מדעיים. סדרת ליתוגרפיות, שהוכנו מתוך הציורים הרבים שברנאץ ביצע באתיופיה, נדפסה ופורסמה בלונדון ב-1852 בכותר "מראות באתיופיה" (*Scenes in Ethiopia*) שהוקדש למלכה ויקטוריה. ב-1854 וב-1855, בשטוטגרט ובהמבורג, ראו אור שתי מהדורות בגרמנית של הסדרה הזו (*Bilder aus Aethiopien*).

עבודותיו של ברנאץ נכללו בספרי מסעות שונים. אחד הידועים בהם הוא ספרו של היינריך בארת, "מסעות ותגליות בצפון אפריקה ובמרכזהּ בשנים 1849 עד 1855", שנדפס בחמישה כרכים. ברנאץ לא השתתף במסעות הללו ואת הציורים יצר על פי רישומים מקוריים שנעשו במהלכם.

ציוריו, בצבעי מים ובצבעי שמן, הוצגו בתערוכות לרוב.

ברנאץ מת ב-1878, אחרי מחלה ממושכת, בעיר מגוריו מינכן.

## לקריאה נוספת
* יהושע בן-אריה, **צייריה וציוריה של ארץ-ישראל במאה התשע-עשרה**, יד יצחק בן-צבי, 1992, עמ' 168–169, 170, 172
* ריצ'רד פנקהרסט, "יוהאן מרטין ברנאץ", אנציקלופדיה אתיופיקה , הוצאת אוניברסיטת המבורג, כרך חמישי (2014), עמ' 275ab 

## קישורים חיצוניים

* מבחר מציוריו

* Michael Bryan, " Bernatz, Martin", In: Graves, Robert Edmund (ed.), *Bryan's Dictionary of Painters and Engravers* (A–K). Vol. I (3rd ed.), London: George Bell & Sons, 1886
* Hyacinth Holland, "Bernatz, Johann Martin", In: *Allgemeine Deutsche Biographie* (ADB), Vol. 46, Leipzig: Duncker & Humblot, 1902, pp. 390–392 


## הערות שוליים

קטגוריה:ציירים גרמנים
קטגוריה:ארץ ישראל: נוסעים נוצרים
קטגוריה:גרמנים שנולדו ב-1802
קטגוריה:גרמנים שנפטרו ב-1878
בנג'מין פפק

**בנג'מין ג'יימס פפק** (באנגלית: **Benjamin James Papac**; נולד ב-6 ביולי 1993) הוא שחקן אמריקאי, המוכר בעיקר מתפקידו בתור מקס מילר בסדרה "אקדמיית החממה" (2017–2020) בשירות הזרמת המדיה נטפליקס, שמבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר.

## ראשית חייו
פפק נולד בסימי ואלי, קליפורניה, אך גדל עם אחותו בג'ורג'יה. הוא קיבל חינוך ביתי ומאוחר יותר סיים את בית הספר התיכון בגיל 16. בגיל 20 הוא סיים את לימודיו בהצטיינות בתקשורת המונים באוניברסיטת המדינה של לואיזיאנה.

## קריירה
בשנת 2010, הוא ערך את הופעת הבכורה שלו במשחק בסרט הקצר "Picture Day".

בשנת 2014, שיחק בשני פרקים של סדרת הטלוויזיה "המתים המהלכים".

בשנת 2015, שיחק בתפקידי משנה בסרטי הקולנוע "מתוייגת", "ארבעת המופלאים" ו"צמרמורת".

פפק הופיע בתפקידי אורח בסדרות הטלוויזיה "'באטל קריק" ו-", ובחמישה פרקים בסדרת הטלוויזיה "אדמת הפקר". 

מ-2017 עד 2020 גילם את התפקיד של מקס מילר בסדרת הטלוויזיה "אקדמיית החממה".

בשנת 2019, הוא ערך את הופעת הבכורה שלו בתיאטרון "הארי פוטר והילד המקולל" בתור אלבוס פוטר בסן פרנסיסקו.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1993
אזור המטרופולין של ברצלונה

ממוזער|שמאל|אזור המטרופולין של ברצלונה
**אזור המטרופולין של ברצלונה** הוא אזור עירוני בקטלוניה (ספרד) שבמרכזו העיר ברצלונה והוא ממוקם פחות מ-100 קילומטרים דרומית לגבול עם צרפת. עם אוכלוסייה של למעלה מ-5 מיליון, זהו האזור העירוני המאוכלס ביותר לחופי הים התיכון, ואחד הגדולים באירופה.

## סקירה
באזור העירוני - ליבת המטרופולין - של ברצלונה יש אוכלוסייה של 4,440,629, שהוא האזור העירוני החמישי באוכלוסייתו באיחוד האירופי אחרי פריז, חבל הרוהר, מדריד ומילאנו. באזור העירוני הגדול יותר יש אוכלוסייה של 4,604,000 לפי ה-Eurostat.

כפי שנאמר על ידי המחלקה לעניינים כלכליים וחברתיים של האומות המאוחדות, באזור המטרופולין של ברצלונה יש אוכלוסייה של 5,083,000, לפי הארגון לשיתוף פעולה ולפיתוח כלכלי יש בו אוכלוסייה של 4,900,000 ועל פי ה-Eurostat יש בו 5,375,774 תושבים. לפי Idescat יש בו 5,029,181 תושבים, לפי BlatantWorld.com יש בו אוכלוסייה של 4,992,778 ולפי World Gazetteer יש בו 5,068,252 תושבים.

## אזורים
ממוזער|שמאל|אזור מטרופולין ברצלונה

* **<span style="color:#0f0;">אזור ראשון</span>**: מורכב מעיריות אחרות (מחוץ לברצלונה) באיחוד רשמי של ערים ועיריות סמוכות בשם Àrea Metropolitana de Barcelona (AMB) (גם ברצלונה רבתי) עם אוכלוסייה של 3,220,071 בשטח של 636 קמ"ר (צפיפות 5,010 איש/קמ"ר).
* **<span style="color:#00a86b;">אזור שני</span>**: נחשב כאזור עירוני ומטרופולין צמוד. הוא יוצר חגורת ערים: וילנובה אי לה ז'לטרו, וילפרנקה דל פנדס, מרטורל, טראסה, סבאדל, גרנולר, מאטארו ואזורי ההשפעה שלהם. מיזמי הז'נרליטט מקדמים את הקישוריות באמצעות קו הרכבת הטבעתי .
* **<span style="color:#007fff;">אזור שלישי</span>**: נחשב לטריטוריה של התרחבות מאוחדת. באחד זה, ההרחבה עוברת להיות מסוג רדיאלי, ומתפשטת על פני מסדרונות או שקעים של זרמים, כמו במקרה של מנרסה, איגאלדה וויק, או ממשיכה את החוף, כמו במקרה של בלאנס ואל וונדרל.

## אזור עירוני רב-מוקדי

על פי פרויקט EURBANET של אוניברסיטת הטכנולוגיה של דלפט המדבר על אזור עירוני רב-מוקדי כאשר קיימת שורה של מרכזים עירוניים חשובים הקשורים באופן אינטנסיבי ביניהם ומחוצה להם. זה המקרה של אזורי גבול לאזור העירוני שהם משתרעים סביב הערים טרגונה וז'ירונה. הם אזורים עם אמון כלכלי רב המספקים שירותים לבירה. הם מסדרונות צרים בעלי קישוריות טובה לברצלונה, הן בכביש המהיר והן ברכבת, אשר שם ממזגים את המטרופולינים של הערים הללו עם האזור העירוני. ה-PUR של ברצלונה כולל 6,103,221 אנשים בשטח של 6,005 קמ"ר.

האזור העירוני הרב-מוקדי של ברצלונה נתפס כ"איים מבודדים עם צמיחה משמעותית" שעלולים להתפתח לאזורים של אינטגרציה כלכלית עולמית. עם זאת, זה לא אמור לקרות במחיר העמדה התחרותית העולמית של אזור הליבה הנוכחי.

## ראו גם
* תכנון עירוני של ברצלונה

## קישורים חיצוניים
* 

## הערות שוליים

קטגוריה:קטלוניה: גאוגרפיה
קטגוריה:ברצלונה: גאוגרפיה
מעבר להרים (שיר)

"**מעבר להרים**" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1970 חברת התקליטים הד ארצי, והוא נכלל כרצועה השלישית במיני-אלבום השני של הצמד, "בשנה הבאה".

## על השיר
השיר נכתב והולחן על ידי שייקה פייקוב, והופק על ידי נורית הירש. ב-23 בפברואר 1970 נכנס למצעד הפזמונים השבועי של קול ישראל במקום התשיעי. ב-9 במרץ עלה למקום השישי – המיקום הגבוה ביותר בו דורג. ב-30 במרץ, לאחר חמישה שבועות צעידה רצופה, יצא מהמצעד.

## מיקומי שיא

## קישורים חיצוניים

קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי שייקה פייקוב
קטגוריה:שירי ערש
קטגוריה:שירים על הרים
קטגוריה:סינגלים בהוצאת הד ארצי
Get Rich or Die Tryin'

***Get Rich or Die Tryin***' (בעברית: **התעשר או שתמות בדרך**) הוא אלבום הבכורה של הראפר האמריקאי 50 סנט. האלבום יצא לאור ב-6 בפברואר 2003, על ידי חברות התקליטים אינטרסקופ רקורדס, אפטרמת' אנטרטיינמנט של ד"ר דרה, שיידי רקורדס של אמינם וג'י-יוניט רקורדס של 50 סנט.

## רקע והפקה
לפני צאתו של האלבום, 50 סנט הוציא מספר מיקסטייפים בלייבל של צמד ההיפ הופ "טראקמאסטרס" ואף עבד תחתם ותחת קולומביה רקורדס על אלבום שהיה אמור להוות אלבום הבכורה שלו בשם *Power of the Dollar* בשנת 2000, אך לאחר שסבל מבעיות משפטיות ונדחה בתעשיית המוזיקה, חברת קולומביה רקורדס החליטה לא להמשיך את העבודה על האלבום, ו-50 סנט מצא קושי לחתום עם חברת תקליטים גדולה אחרת, עד שחתם בשיידי רקורדס של הראפר אמינם בשנת 2002.

לאחר שחתם עם אמינם (שהפיק בפועל את האלבום), 50 סנט עבד רבות גם עם המפיק ד"ר דרה, כשהשניים משמשים כמפיקים בפועל של האלבום, ועבדו על מנת לשלב ביחד את סוגות הגנגסטה ראפ והרית'ם אנד בלוז בהיפ הופ הניו יורקי. בהפקת האלבום השתתפו גם מייק אליזונדו, שה מאני XL (שגם הפיק בפועל את האלבום), מיסטר פורטר, רוקוויילדר, דירטי סוויפט, מגה-הרץ ונוספים. האלבום מכיל הופעות אורח של הראפרים האמריקאים אמינם, יאנג באק ונייט דוג, כמו גם של חברי ההרכב של 50 סנט "ג'י-יוניט", לויד בנקס וטוני יאיו.

## הצלחה ומורשת
אף על פי שהאלבום יצא שבוע מראש לפני תאריך צאתו המקורי, על מנת להילחם בהדלפות לאינטרנט, הוא הגיע היישר אל המקום הראשון במצעד הבילבורד 200 ומכר למעלה מ-872 אלף עותקים בשבוע הראשון לצאתו. גם הסינגלים מתוך האלבום זכו להצלחה עולמית, כאשר "In da Club" ו-"" הגיעו למקום הראשון במצעד הבילבורד הוט 100, בעוד "P.I.M.P." הגיע למקום הראשון במספר מדינות. האלבום דורג במקום הראשון במצעד סוף השנה של מגזין הבילבורד לשנת 2003 וקיבל בעיקר ביקורות חיוביות ממבקרי המוזיקה.

האלבום סומן על ידי מבקרים רבים כזה שהחזיר את סוגת הגנגסטה ראפ לגדולה, ודורג כאחד האלבומים הטובים ביותר משנות ה-2000. בשנת 2020, הוא זכה בתואר של פלטינה ×9 מאיגוד תעשיית ההקלטות האמריקאי. האלבום היה לאלבום הנמכר ביותר ל-2003 בארצות הברית, והועמד לפרס "אלבום הראפ הטוב ביותר" בטקס פרסי גראמי ה-46. הוא זכה בפרס המוזיקה האמריקאית לאלבום הראפ/היפ-הופ האהוב ביותר ובפרס המוזיקה של בילבורד לאלבום הבילבורד 200 המוביל לשנת 2003. ב-2020, מגזין רולינג סטון דירג את האלבום במקום ה-280 ברשימת "500 האלבומים הגדולים בכל הזמנים". בשנת 2022, האלבום דורג במקום ה-64 ברשימת 200 אלבומי ההיפ-הופ הטובים ביותר בכל הזמנים של המגזין.

### דירוגים

## רשימת רצועות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2003
קטגוריה:אלבומים באנגלית
קטגוריה:אלבומי היפ הופ
קטגוריה:אלבומי חברת אפטרמת' אנטרטיינמנט
קטגוריה:אלבומי חברת אינטרסקופ רקורדס
קטגוריה:אלבומים שהופקו על ידי אמינם
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה באוסטרליה
קטגוריה:אלבומי פלטינה כפולה ומעלה בקנדה
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי פלטינה כפולה ומעלה בארצות הברית
דלתת הליוברגט

ממוזער|שמאל|מבנה מסתור לצפייה בציפורים
**דלתת הליוברגט** (בקטלאנית: **Delta del Llobregat**) היא הדלתה של נהר ליוברגט, הנמצאת בסמוך לעיר ברצלונה, קטלוניה, בצפון-מזרח ספרד. הדלתה הנוכחית עברה שינוי על ידי חקלאות, פיתוח עירוני, תיעוש ובניית תשתיות תחבורה כגון נמל ברצלונה ונמל התעופה של ברצלונה-אל פראט.

## האזורים הטבעיים של דלתת הליוברגט
האזורים הטבעיים של דלתת הליוברגט (בקטלאנית: Espais Naturals del Delta del Llobregat) היא רשת של אזורים מוגנים שהוקמה ב-1987 השייכת לעיריות אל פראט דה ליוברגט, וילאדקנס, גאווה וסנט בוי דה ליוברגט. הוא מקיף יותר מ-9,000 דונם מעל הגדה המזרחית של הנהר, שהוכרזו כאזור הגנה מיוחד המכונה לפי הוראת האיחוד האירופי לשימור ציפורי בר.

## קישורים חיצוניים


* Consortium of the Natural Areas of Delta del Llobregat
* Government of Catalonia website (in Catalan and Spanish)


## הערות שוליים

קטגוריה:ספרד: שמורות ביוספריות
קטגוריה:ספרד: גופי מים
קטגוריה:דלתאות נהר
בונדי (מאכל)

**בונדי** (בהינדי: **बूंदी**; בנפאלית: **बुनिया**; באנגלית: **Boondi**) הוא חטיף הודי העשוי מקמח חומוס מטוגן ונפוץ במדינות תת-היבשת ההודית.

החטיף עשוי לרוב מקמח חומוס, אבקת אפייה וכורכום שאותם מערבבים יחדיו ובאמצעות כף מחוררת מטפטפים את הבלילה ומטגנים בשמן עמוק.

למאכל גרסה מלוחה שנחשבת לנפוצה יותר, אך גם גרסה מתוקה המושרית בסירופ סוכר ומקושטת באגוזים וצימוקים.

## קישורים חיצוניים

## הערות שוליים

קטגוריה:המטבח ההודי: קינוחים
קטגוריה:המטבח הנפאלי
קטגוריה:קינוחים
קטגוריה:ממתקים
קטגוריה:מאכלי חומוס
אנדרטת קולומבוס (ברצלונה)

**אנדרטת קולומבוס** (בקטלאנית: **Monument a Colom**, IPA: [munuˈment ə kuˈlom]; בספרדית: **Monumento a Colón** או **Mirador de Colón**) היא אנדרטה בגובה 60 מטרים לכריסטופר קולומבוס בקצה המזרחי של לה רמבלה, ברצלונה, קטלוניה, ספרד. היא נבנתה עבור התערוכה העולמית של ברצלונה (1888) לכבוד המסע הראשון של קולומבוס לאמריקה. האנדרטה משמשת תזכורת שכריסטופר קולומבוס דיווח לאיזבלה הראשונה, מלכת קסטיליה ולפרננדו השני, מלך אראגון בברצלונה לאחר נסיעתו הראשונה ביבשת החדשה.

## תיאור
בחלק העליון של האנדרטה ניצב פסל ברונזה בגובה 7.2 מטרים על גבי עמוד קורינתי בגובה 40 מטרים. הפסל פוסל על ידי רפאל אטצ'ה ומספרים שהוא מתאר את קולומבוס מצביע לעבר העולם החדש בידו הימנית, בעודו אוחז במגילה בשמאל. הפסל מצביע לדרום-דרום-מזרח (כיוון יותר דרומי מאשר רמבלה דל מאר הסמוכה וכמעט הרחבה מושלמת של כיוון לה רמבלה, ברצלונה) ולמעשה מצביע על נקודה אי שם ליד העיר קונסטנטין, אלג'יריה. סביר יותר שהפסל מוקם בצורה הנוכחית רק כדי שקולומבוס יצביע לים כדי להדגיש את הישגיו בחקר ימי. הפסל נמצא על גבי סוקל, שעליו רשומה המילה "טיירה" (אדמה).

## בנייה
הרעיון להקמת אנדרטה לקולומבוס הגיע בשנת 1856 מאת אנטוני פייג'ס אי פרר, שהציע לבנות אותה כולה על ידי קטאלונים, אבל הוא לא הגיע לשום מקום עם התוכנית שלו במשך שש עשרה שנים. לבסוף בשנת 1872 הוא זכה לתמיכתו של ראש העיר פרנצ'סק ריוס אי טאולט, ובשנת 1881 העבירה העיר החלטה לבנות את האנדרטה. נערכה תחרות בלעדית לאמנים ספרדים להגיש את העיצובים שלהם כשהזוכה הוא גאיטה בויגס אי מונרבה (Gaietà Buigas i Monravà), קטלאני. רוב הכסף גויס באופן פרטי; רק שנים עשר אחוזים ממנו מומנו מכספי ציבור. כל המימון הגיע ממקורות ספרדיים וכל הבנייה (עבודה וחומרים) נעשתה על ידי קטאלונים. הבנייה החלה ב-1882 והושלמה ב-1888 בזמן לתערוכה העולמית של ברצלונה.

## מחלוקת הסרה
בשנת 2020 היו קריאות להוריד את הפסל. 250 בני אדם יצאו לרחובות ב-14 ביוני 2020, כדי להפגין בעד הסרת הפסל, ללא נזק או ונדליזם. קריאות אלו נדחו על ידי ראשת העיר, אדה קולאו. מפלגת העצמאות הפרו-קטלונית Candidatura d'Unitat Popular (CUP) לא הצליחה בניסיונותיה להסיר את הפסל ב-2016, 2018 ו-2020.

## גרסאות אחרות
עותקים של האנדרטה ממוקמים ב-L'Arboç  (טרגונה, ספרד; פסל בלבד), הכפר הספרדי שימה (שימה, מי, יפן), מספלומס  (גראן קנריה, ספרד), וגרסאות מיניאטוריות בפארק קטלוניה אן מיניאטורה  (טורלס דה לוברגאט, ספרד) ובפארק מיני אירופה (בריסל, בלגיה).

## קישורים חיצוניים


* van der Krogt, Peter. "Barcelona: Columbus Monument". Columbus Monuments.
* "El reportatge: On apunta Colom?" (in Catalan). City of Barcelona. 14 June 2007. Retrieved 2008-07-07.
* "Monumento á Cristóbal Colón" (PDF). Art Públic (in Spanish). University of Barcelona. Archived from the original (PDF) on 2010-10-02. Retrieved 2008-07-07.


## הערות שוליים

קטגוריה:ברצלונה: מבנים
קטגוריה:הנצחת כריסטופר קולומבוס
קטגוריה:ספרד: אנדרטאות
קטגוריה:לה רמבלה
יחסי איטליה–ירדן

**יחסי איטליה–ירדן** הם היחסים הבילטרליים בין איטליה לירדן.

## סקירה כללית
שתי המדינות כוננו יחסים דיפלומטיים בשנת 1949, ובשנת 2019 ציינו 70 שנה לכינון היחסים. ב-9–11 באפריל 2019 ביקר נשיא איטליה, סרג'ו מטרלה, בירדן, ונפגש עם המלך עבדאללה השני.

## יחסים כלכליים
איטליה היא אחת משותפות הסחר החשובות ביותר של ירדן. ב-2016, איטליה ייצאה מוצרים בשווי של כ-800 מיליון דולר לירדן, בעוד סחורות בשווי של כ-100 מיליון דולר זרמו לכיוון השני. השקעה איטלקית חשובה אחת בירדן היא CRIF, שנרשמה בה בשנת 2015. CRIF, שהוקמה בשנת 1988 בבולוניה, היא חברה גלובלית המתמחה במידע על משרדי אשראי ומידע עסקי. CRIF הקימה את לשכת מידע האשראי הראשונה בירדן בהנחיית הבנק המרכזי, אשר אוספת מידע אשראי על אנשים ועסקים, כגון בנקים, ארגוני מימון מיקרו ומוסדות הפועלים בתחומי הביטוח, התקשורת והשירותים. ירדן ואיטליה חתמו גם על תוכנית התגובה של ירדן לשנים 2017–2019, שכללה הלוואה של 162 מיליון אירו. מתוך הסכום הכולל, 20 מיליון אירו הם תרומה מממשלת איטליה, והיתר בהלוואה קלה, 85 מהם ילכו לסיוע לתקציב הירדני והשאר 85 לתוכנית לפיתוח מנהלים של הממלכה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ההתקפה על בית הכנסת בווינה (1981)

**הפיגוע בבית הכנסת ב[[וינה|ווינה]] ב-1981** היה פיגוע טרור שהתרחש בבית הכנסת הגדול (וינה) שבאוסטריה ב-29 באוגוסט 1981 ובוצע על ידי שני מחבלים מארגון אבו נידאל.

## רקע
פחות משלושה שבועות לפני הפיגוע, נחשף בירושלים, כי ישראל הודיעה לממשלות אירופה כי קבוצות טרור מתכננות גל חדש של תקיפות נגד סוכנויות ומתקנים ישראליים באירופה. הממשלות התבקשו להגביר את האבטחה בשדות התעופה שלהן ובמעברי הגבול היבשתיים כדי למנוע פיגועים. ההודעה של ישראל באה בעקבות מתקפת הטרור על שגרירות ישראל באוסטריה ובמשרד אל על בנמל התעופה רומא והנציגות הדיפלומטית של ישראל באתונה. איש לא נפגע באף אחת מהתקיפות. אש"ף לקח אחריות לפיגוע ברומא והחזית העממית לשחרור פלסטין קיבלה אחריות לפיגוע באתונה. ישראל אמרה אז כי התקריות תואמו, ואמרה לממשלות אירופה כי היא מאמינה שהטרוריסטים האחראים עדיין נמצאים באירופה.

## הפיגוע
שני מחבלים נכנסו ב-29 באוגוסט 1981 לבית הכנסת הגדול בן 155 השנים של קהילת יהודי וינה  במרכז וינה כשהם מתחזים ליהודים. במקום התקיים טקס בר מצווה המוני בו השתתפו כ-200 בני אדם. בירי ההמוני ובזריקת הרימון נהרגו שני בני אדם ו-18 נוספים נפצעו. שני שוטרים אוסטריים ששמרו על בית הכנסת חשדו בצמד, וביקשו מהם תעודות זהות. בשלב זה שלף אחד המחבלים אקדח ופתח באש לעבר שני השוטרים, שפצע את שניהם באורח קשה, בעוד המחבל השני השליך רימון יד על קיר בית הכנסת. התקיפה ניפצה שישה חלונות בבניין בן חמש הקומות, ושלחה רסיסי זכוכית פנימה.

בזמן שהמחבלים החליפו אש עם שני השוטרים הפצועים, שלף שומר ראשו של איש עסקים יהודי מקומי שהגיע לבית הכנסת דקות לפני כן את אקדחו, ירה באחד המחבלים והכניע את השני. המשטרה חסמה את כל האזור והחלה בחיפוש מבית לבית אחר משתפי פעולה.

האישה שנרצחה, כאולריקה קוהוט, נהרגה כשהיא השליכה את עצמה על ילד כדי להגן עליו מפני רימון רגעים לפני שהוא התפוצץ. האיש, נפתלי פריד, מת מפציעות רסיס בדרכו לבית החולים. בין הפצועים היו ילדה בת 12 ואישה הרה. חלק מהפצועים קשה פונו ליחידה לטיפול נמרץ של בית החולים בעיר.

לפי דיווחים ראשוניים, שלושה מחבלים היו מעורבים בפיגוע. משטרת אוסטריה אמרה מאוחר יותר שהיו רק שני מפגעים. שני אזרחים, אישה בת 25 וגבר בן 68 נורו ונהרגו בפיגוע, וכמה אחרים נפצעו באורח אנוש, ביניהם שניים מהשוטרים.

שני המחבלים הפלסטינים הורשעו, מרואן חסן, בן 25 מירדן, ומוחמד ראג'ה, בן 21, יליד עיראק, באשמת טרור ובניסיון רצח. ראג'ה הועמד לדין גם על רצח היינץ ניטל , ראש האגודה האוסטרית-ישראלית, ב-1 במאי. שני הגברים נידונו למאסר עולם.

## תגובות ותוצאות
קנצלר אוסטריה, ברונו קרייסקי, אמר לאחר הפיגוע כי לא ינקוט צעדים נגד ההנהגה הפלסטינית באוסטריה. סקר שפורסם הראה שרוב האוסטרים מבקרים את הקשרים ההדוקים בין קרייסקי לאש"ף. הם אמרו שהם מרגישים שהקשרים האלה מביאים טרור למדינה.

שר החוץ האוסטרי, ויליבאלד פאהר, גינה את המתקפה ואמר שהיא "מעוררת סלידה עמוקה". גם מזכ"ל האו"ם, קורט ולדהיים, גינה את הפיגוע ומסר את דאגתו לממשלת אוסטריה.

המוח שמאחורי הרצח, מפקד ארגון אל-אעסיפה נעצר בזלצבורג זמן מה לאחר הפיגוע' באוקטובר 1981.

בספטמבר 2011 התקיימה אזכרה במלאת 30 שנה לפיגוע בה נכחו בכירים בממשלת אוסטריה. בטקס נשאו דברים חברי הפרלמנט האוסטרי, פקידי ממשל והרב הראשי של אוסטריה, פאול חיים אייזנברג, שאמר קדיש לזכר שני קורבנות הפיגוע.

## ראו גם
* פיגוע הירי בווינה (2020)

## הערות שוליים

קטגוריה:פיגועי ירי
קטגוריה:פשע באוסטריה
קטגוריה:טרור פלסטיני
קטגוריה:פיגועים במוסדות דת יהודיים בחוץ לארץ
קטגוריה:פעולות טרור ב-1981
קטגוריה:יהדות וינה
קטגוריה:וינה: היסטוריה
פאני קה מאוזה

**פאני קה מאוזה** (באיטלקית: **Pani câ meusa**, מבוטא [ˈpaːnɪ kaː ˈmɛʊsa]) מאוית גם pani câ mèusa או פחות נכון pani ca meusa; "לחם עם טחול") הוא אוכל רחוב סיציליאני. זוהי מנה אופיינית לפאלרמו, המורכבת מלחם רך (נקרא במקום ווסטדה או ווסטלה) בציפוי שומשום, ממולא ריאות עגל קצוצות וטחול שהורתחו ולאחר מכן טוגנו בשומן חזיר. לעיתים מתווספת למנה גבינת קשקבל או ריקוטה, במקרה זה המנה נקראת maritatu ("נשוי" בסיציליאנית); כאשר מוגשת ללא גבינה, היא מכונה schettu ("רווק").

המאכל נמכר בעיקר על ידי רוכלי רחוב בשווקים של פאלרמו.

יש הטוענים כי מקור המנה הגיע מעובדים יהודים של קצבים מקומיים, שקיבלו את חלקי הפנים ומכרו אותם כמנה מוכנה לאוכלוסייה הנוצרית שהייתה רגילה לאכול אותם בתוספת גבינה.

## קישורים חיצוניים

## הערות שוליים

קטגוריה:אוכל רחוב
קטגוריה:המטבח הסיציליאני
קטגוריה:איטליה: אוכל רחוב
קטגוריה:מאכלי בשר
אפרודיטה (שדה גז)

**אפרודיטה** הוא שדה גז טבעי השוכן במים הכלכליים של קפריסין, בצמוד לשדה הגז ישי השוכן במים הכלכליים של ישראל.

הזיכיון לחיפושי גז באזור ניתן באוקטובר 2008 לחברת נובל אנרג'י. החיפושים נערכו בשנת 2011 והסתיימו במציאת גז טבעי שרובו במים הכלכליים של קפריסין ומיעוטו (כ-10%) במים הכלכליים של ישראל. ב-2015 הודיעו השותפות לקידוח, נובל אנרג'י, דלק קידוחים ואבנר חיפושי נפט שהשדה מסחרי ובכוונתן לפתח אותו. בנובמבר 2015 רכשה  מנובל אנרג'י 35% מהזכויות בבלוק 12, שאפרודיטה הוא חלק ממנו, תמורת 165 מיליון דולר.

פיתוח שדה הגז מתעכב עקב מחלוקת בין ישראל לקפריסין על חלוקת ההכנסות משדה הגז.

## קישורים חיצוניים
*
## הערות שוליים

קטגוריה:שדות גז
קטגוריה:קפריסין: כלכלה
מירון אלתגר

**מירון אלתגר** (21 באוגוסט 1951 – 6 באוקטובר 1973) היה קצין צה"ל בדרגת סרן, אשר נהרג במלחמת יום הכיפורים ועוטר בצל"ש הרמטכ"ל.

מותם של אלתגר וצוותו פורסם במסגרת פרשת נעדרי טנק אלתגר.

## ביוגרפיה
אלתגר נולד לתהילה וזאב ב-21 באוגוסט 1951 ברמת גן והוא היה הבכור מבין 3 אחיו. אביו זאב היה עיתונאי, עורך "ידיעות רמת גן" ו"דיפלומט" ודובר עיריית רמת גן. בחגיגת בר המצווה שנערכה לאתגר השתתפו דיפלומטים ושגרירים, ביניהם השגריר הסובייטי והאמריקאי.

אלתגר למד בבית הספר היסודי עליות ובהמשך בבית הספר התיכון בליך שברמת גן. לאחר מכן הצטרף לפנימייה הצבאית ולריאלי שבחיפה.

בנובמבר 1970 התגייס אלתגר לצה"ל והוצב בחיל השריון, הוא עבר מספר הכשרות וכן קורס קצינים.

### מלחמת יום הכיפורים
ב-1973 שירת אלתגר כסגן מפקד פלוגה ל' בגדוד 9 של חטיבה 14 בחיל השריון אשר הוצב בסיני, ועם צאת חג ראש השנה חזר לבסיסו. כשפרצה מלחמת יום הכיפורים, גדוד 9 שתפקידו היה להגן על אזור צפון תעלת סואץ, מצא עצמו בחזית הלחימה עם חציית המצרים את התעלה. מפקד פלוגה ל' אורי הקמן קרא בקשר לעזרה, ושני טנקי פטון ממעוז "כתובה" נשלחו לסייע למפקד הפלוגה שהיה ליד מעוז "לחצנית". הטנק הראשון נפגע, 2 מלוחמיו נהרגו ו-2 נשבו הוחזרו במסגרת החלפת שבויים בסיום המלחמה. הטנק השני בפיקודו של אלתגר המשיך בתנועה ולאחר מכן דיווח בקשר על פגיעתו והקשר נותק.

## לאחר המלחמה

ב-24 באפריל 1974 אותר הטנק של אלתגר בסריקות שנערכו בין מעוז "כתובה" ל"לחצנית" מדרום לפורט סעיד. על הטנק לא היו סימני פגיעה ונראה כי הוא פרק את אחד מזחליו עקב האדמה הביצתית ונקלע למארב, עם זאת צוות הטנק שכלל את אלתגר, רב"ט חיים מוצפי, סמ"ר ינקו קלר ורב"ט דן גילת - לא אותר.

[ממוזער|אנדרטה לזכרו של אלתגר ב[קריית אונו]]

כיוון שלא היה זכר לגופות אנשי צוות הטנק או לשרידיהן, הכריז צה"ל על ארבעת אנשי הצוות כחללים שמקום קבורתם לא נודע.

ב-2015 פורסם בעיתון הארץ דוח של יחידת אית"ן המעריך כי אלתגר ושאר חברי הצוות קבורים בקבר אחים בבית הקברות הצבאי בהר הרצל בחלקת נעדרי מלחמת יום הכיפורים.

### צל"ש הרמטכ"ל
ביולי 1977 הוענק לאלתגר צל"ש הרמטכ"ל:

## ראו גם
* חטיבה 14 במלחמת יום הכיפורים
* נעדרי טנק אלתגר
* נעדרי מלחמת יום הכיפורים

## קישורים חיצוניים
* 
* סרט כי מדי דברי בו זכר אזרכרנו עוד - סיפרו של סרן מירון אלתגר, במאי בן וישליצקי

## הערות שוליים

קטגוריה:בוגרי הפנימייה הצבאית לפיקוד חיפה
קטגוריה:אישים המונצחים בגן הנעדרים בהר הרצל
קטגוריה:חללי צה"ל במלחמת יום הכיפורים
קטגוריה:חללי מערכות ישראל שמקום קבורתם לא נודע
קטגוריה:מעוטרי צל"ש הרמטכ"ל במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1951
קטגוריה:ישראלים שנפטרו ב-1973
יחסי יוון–סומליה

**יחסי יוון–סומליה** הם היחסים הבילטרליים בין יוון וסומליה.

## סקירה כללית
שתי המדינות כוננו יחסים דיפלומטיים ב-17 בדצמבר 1973. היחסים הבילטרליים טובים, אולם אין קהילה או כנסייה יוונית בסומליה.

## נציגויות דיפלומטיות
* יוון מיוצגת בסומליה באמצעות שגרירותה בניירובי, קניה.
* סומליה מחזיקה ביוון שגרירות באתונה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קאזוקי יאמאדה

**קאזוקי יאמאדה** (ביפנית: **山田 和樹**; נולד ב-26 בינואר 1979) הוא מנצח יפני.

## קריירה
יאמאדה נולד בהדנו, מחוז קנאגאווה. הוא למד מוזיקה, עם התמקדות בכלי הקשה, באוניברסיטת טוקיו לאמנויות, שם היו מורי הניצוח שלו קן-איצ'ירו קובאיאשי ויוקו מטסואו. בזמן שהותו באוניברסיטה, הוא וחבריו לסטודנטים הקימו תזמורת, "התזמורת הפילהרמונית טומאטו", עם יאמאדה כמנהל המוזיקלי שלה. התזמורת שינתה את שמה לסינפונייטה של יוקוהמה בשנת 2005, והתאגדה באופן מקצועי בשנת 2011. יאמאדה היה הזוכה בפרס הראשון בתחרות הניצוח הבינלאומית ה-51 של בסנסון בשנת 2009. פרסים נוספים כוללים את פרס Akeo Watanabe Music Foundation ופרס Hideo Saito Memorial Fund, שניהם משנת 2012. הוא מכהן בתפקיד 'המנצח הקבוע' של התזמורת הפילהרמונית היפנית, והוא בחוזה עם התזמורת עד אוגוסט 2017. בספטמבר 2017, הודיעה תזמורת יומיורי על מינויו של ימאדה למנצח האורח הראשי הבא שלה, החל באפריל 2018, עם חוזה ראשוני לשלוש שנים.

באירופה, יאמאדה ניצח לראשונה על תזמורת שווייץ המערבית בשנת 2010. הוא הפך למנצח האורח הראשי של ההתזמורת ב-2012, עם חוזה ראשוני של 3 שנים, לאחר שניסיונות להבטיח אותו כמנצח הראשי הבא של התזמורת. לא יצאו לפועל. ביוני 2014, חוזהו כמנצח אורח ראשי של תזמורת שווייץ המערבית הוארך עד ל-31 באוגוסט 2017. יאמאדה ערך מספר הקלטות מסחריות עם התזמורת עבור הלייבל Pentatone. ימאדה ניצח לראשונה על התזמורת הפילהרמונית של מונטה קרלו בשנת 2011. בסתיו 2013, הוא הפך למנצח האורח הראשי של התזמורת. באפריל 2015, הודיעה תזמורת מונטה קרלו על מינויו של יאמאדה למנצח הראשי והמנהל האמנותי הבא שלה, החל מספטמבר 2016, עם חוזה ראשוני של שלוש שנים. בספטמבר 2020, התזמורת הודיעה על הארכת החוזה האחרונה של יאמאדה, עד לעונת 2023–2024.

יאמאדה ניצח לראשונה על התזמורת הסימפונית של ברמינגהאם בשנת 2012. במאי 2018, התזמורת הודיעה על מינויו של יאמאדה למנצח האורח הראשי הבא שלה, החל מעונת 2018–2019. בינואר 2021, תזמורת ברמינגהאם הודיעה על הארכת החוזה של יאמאדה כמנצח אורח ראשי של התזמורת עד 2023. בספטמבר 2021, התזמורת הודיעה על מינויו של יאמאדה למנהל המוזיקלי והמנצח הראשי הבא שלה, החל מ-1 באפריל 2023, עם חוזה ראשוני של 5 שנים.

בסתיו 2026 יתחיל את תפקידו כמנצח הראשי של התזמורת הסימפונית הגרמנית.

יאמאדה, אשתו ומשפחתו מתגוררים בברלין.

## קישורים חיצוניים
*

## הערות שוליים

קטגוריה:מוזיקאים יפנים
קטגוריה:מנצחים יפנים
קטגוריה:יפנים שנולדו ב-1979
יחסי אוסטריה–סומליה

**יחסי אוסטריה–סומליה** הם היחסים הבילטרליים בין אוסטריה וסומליה.

## סקירה כללית
שתי המדינות כוננו יחסים דיפלומטיים לפני 1969. בשנת 2019 סומלילנד הרחיבה את יחסיה עם אוסטריה כדי לחקור דרכים לפיתוח סינרגיה על סחר ופיתוח תשתיות, וכן לקבל סיוע בנושאי חינוך ובריאות.

## נציגויות דיפלומטיות
* אוסטריה מיוצגת בסומליה באמצעות שגרירותה בניירובי, קניה.
* סומליה מיוצגת באוסטריה באמצעות נציגותה לאו"ם בז'נבה, שווייץ.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בוא ונשתגע בחולות

"**בוא ונשתגע בחולות**" הוא המיני-אלבום השלישי והאחרון של הצמד המוזיקלי הישראלי אילן ואילנית. את האלבום הוציאה לאור במרץ 1970 חברת התקליטים הד ארצי. "כבר אחרי חצות" יצא לאור בשנת 1968 ונכלל באלבום "סביב לעולם". הוא זכה להצלחה במצעד הפזמונים השבועי של גלי צה"ל ואף דורג במקום הראשון במצעד הפזמונים של התחנה. "חמסין בגן חיות" הגיע למקום העשירי במצעד הפזמונים של קול ישראל.

## רשימת רצועות

## הערות שוליים

## קישורים חיצוניים

קטגוריה:אלבומי אילן ואילנית
קטגוריה:מיני-אלבומים בעברית
קטגוריה:אלבומי חברת הד ארצי
ויליבלד פאהר

**ויליבלד פאהר** (בגרמנית: **Willibald Pahr**; נולד ב-5 ביוני 1930, וינה) הוא פוליטיקאי, דיפלומט ועורך דין אוסטרי. הוא היה שר החוץ השמיני של הרפובליקה השנייה. קודמו בתפקיד הוא אריך בילקה  והחליף אותו ארווין לאנק .

## ביוגרפיה
ויליבלד פאהר למד משפטים באוניברסיטת וינה וסיים את לימודיו בקולג' אירופה בברוז'. מ-1952 עד 1954 היה עוזר במכון למשפט בינלאומי ויחסים בינלאומיים באוניברסיטת וינה. בין השנים 1955–1976 היה חבר בשירות החוקתי של הקנצלר הפדרלי, ומשנת 1968 שימש ראש המחלקה הבינלאומית שלה. מ-1973 כיהן כראש השירות החוקתי.

בשנת 1976 מונה לשר החוץ הפדרלי של אוסטריה . הוא החזיק בתפקיד זה ברציפות עד 1983, ובין השנים 1983–1985 כיהן כשגריר אוסטריה ברפובליקה הפדרלית של גרמניה . פאהר היה המזכיר הכללי של ארגון התיירות העולמי של האומות המאוחדות בשנים 1985–1989. מ-1991 עד אפריל 1995 עבד כנציג מיוחד לענייני פליטים והגירה במשרד הפנים של אוסטריה. פאהר פרש לגמלאות באפריל 1995.

בנוסף, ויליבלד פאהר היה, בין היתר, נשיא ועדת המומחים לזכויות אדם של מועצת אירופה, נשיא ועידת קמבודיה הבינלאומית, יו"ר המועצה המייעצת של המרכז הבינלאומי לפיתוח מדיניות הגירה, סגן נשיא של המכון הבינלאומי לזכויות אדם (מכון רנה קאסין), חבר במועצת הנגידים והדירקטוריון של קרן התרבות האירופית, חבר בוועדה הבינלאומית לביטול האפליה הגזעית שנבחרה על ידי העצרת הכללית של האומות המאוחדות, חברי הוועדה העצמאית לעניינים הומניטריים בינלאומיים, נשיא התנועה האירופית של אוסטריה וסגן נשיא התנועה הפדרליסטית האירופית של אוסטריה. ויליבלד פאהר הוא כיום נשיא התאחדות אוסטריה והמדינות הנורדיות ונשיא כבוד של האגודה האוסטרית למדיניות חוץ והאו"ם.

## קישורים חיצוניים

## הערות שוליים

קטגוריה:פוליטיקאים אוסטרים
קטגוריה:בוגרי אוניברסיטת וינה
קטגוריה:שרי החוץ של אוסטריה
קטגוריה:אוסטרים שנולדו ב-1930
יחסי איטליה–בחריין

**יחסי איטליה–בחריין** הם היחסים הבילטרליים בין איטליה לבחריין.

## סקירה כללית
שגרירות איטליה נפתחה במנאמה ב-2002 ושתי המדינות מנהלות שותפות דיפלומטית ארוכת שנים.

## יחסים כלכליים
בשמונת החודשים הראשונים של 2021, סך הייצוא האיטלקי לבחריין הסתכם ב-307 מיליון דולר, מה שהפך את איטליה ליצואנית המובילה באירופה לבחריין. מנתונים עולה כי 40.2% מהיצוא של איטליה לבחריין הם מכונות וציוד תעשייתי, בעוד יצוא ברזל ופלדה מהווה 9%, מכוניות ואופנועים 5.2%, רהיטים 5%, תרופות 4.1% ומוצרים כימיים 3.7%.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
חמסין בגן חיות

**חמסין בגן חיות** הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1970 חברת התקליטים הד ארצי, והוא נכלל כרצועה השלישית במיני-אלבום השלישי של הצמד "בוא ונשתגע בחולות".

## על השיר
השיר נכתב על ידי אהוד מנור והולחן על ידי נורית הירש, שגם השתתפה בעיבוד המיני-אלבום בו הוא נכלל. מילותיו מציגות ניגודים שונים המתרחשים בגן חיות עקב מזג האוויר החם של עונת הקיץ: "הקופים את הבוטנים זרקו בחזרה", "פיל פילון שטף במים את הנמרה" ו"הנמר הנורא כבר ביקש מעורב, להאיר את הכלוב בכנפיו". פזמון השיר מורכב משתי שורות בלבד: "הקיץ החליט לחסל חשבונות וזה מה שקרה בגן החיות". ב-27 באוקטובר 1970 נכנס למצעד הפזמונים השבועי של קול ישראל במקום העשירי – המיקום הגבוה ביותר בו דורג במצעד. ב-24 בנובמבר, לאחר ארבעה שבועות צעידה רצופה, יצא מהמצעד השבועי.

## מיקומי שיא

## קישורים חיצוניים
* 

## הערות שוליים

קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נורית הירש
קטגוריה:שירים על בעלי חיים
קטגוריה:סינגלים בהוצאת הד ארצי
קומיקס קולנועי

[ממוזער|עיבוד קומיקס קולנועי מהסדרה "Stand by Me Doraemon" (סדרת בת של [דורימון)]]
**קומיקס קולנועי** (באנגלית: **film comic,** ביפנית: **フィルムコミック**) או **קומיקס אנימה** (באנגלית: **anime comic,** ביפנית: **アニメコミック**) או **אנימאנגה** או **סינמאנגה** הוא חוברת מאנגה הכוללת תמונות מסרטים או סדרות אנימה. בתהליך היצירה בוחרים מספר קטעים נבחרים מכל סצנה והלטרר משלב בה בועות דיבור בדומה לתהליך יצירת קומיקס מצולם. ברוב הפעמים הקומיקס יקצר את הדיאלוג הנאמר בסדרה או בסרט ממנה נלקחו התמונות. החוברות נדפסות בדרך כלל בגודל נייר B6 ועל גבי כמאה עמודים ובניגוד לשאר המאנגות, הקומיקסים הקולנועיים מודפסים בצבע.

צורת הקומיקס הקולנועי נוצרה בסביבות שנת 1980 ביפן כהיפוך של התהליך "עיבוד קולנועי" הנפוץ של הנפשת מנגה לאנימה על מנת להפיק רווחים נוספים מזיכיון קיים. השם המקורי ביפנית, アニメコミック, הוטמע על ידי חברת ההוצאה לאור היפנית Kodansha .

לרוב הם מתפרסמים בתור חוברות קומיקס אך לעיתים מונפקים קומיקסים קולנועים בתור ספרים אלקטרוניים וידועים בשם e-manga. חברות כמו Tokyopop  ו-Viz Media  משחררות קומיקסים קולנועים תחת השם em animes או Cine-manga ו-Ani-manga, כאשר העיבוד הוא מיצירה שאיננה יפנית.

בכמה מדינות מערביות, פרסום הקומיקסים קולנועיים אף קדם לתאריך הפצת הסדרה המקורית. בין השאר, פורסמו קומיקסים קולנועים לסדרות דרגון בול, דרגון בול Z, דרגון בול GT, וואן פיס, יו יו האקושו, הבלש קונאן, נארוטו, סיילור מון, Stand by Me Doraemon  ואווטאר: כשף האוויר האחרון שאף הגיע לתפוצה גבוהה יחסית, מעל לחצי מיליון עותקים. כמו כן, חברת וולט דיסני מפתחת סדרת קומיקסים קולנועים תחת השם "Cinestory Comic".

## ראו גם

* רימייק
* סיקוול

## הערות שוליים

קטגוריה:קומיקס
קטגוריה:מונחי מאנגה ואנימה
קטגוריה:מאנגה
קטגוריה:חידושים לסרטים
משרד ההגנה (אלבניה)

**משרד ההגנה** (באלבנית: **Ministria e Mbrojtjes**) הוא משרד בממשלת אלבניה, האחראי על יישום מדיניות הביטחון של אלבניה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של אלבניה, כמו גם על גיוסם בשעת הצורך. הוא מדווח ישירות לראש הממשלה ולנשיא המשמש כמפקד העליון של הכוחות המזוינים. ראש המטה הכללי מדווח ישירות לשר. כמו כן ישנן מספר סוכנויות אזרחיות הכפופות למשרד ההגנה ישירות.

ב-1912 הוקם לראשונה "משרד המלחמה" של אלבניה. ב-1939 פורק המשרד בעקבות הפלישה האיטלקית לאלבניה. ב-1944 הוקם מחדש "משרד המלחמה ופיקוד ההגנה", שב-1946 שונה שמו ל"משרד ההגנה הלאומית". ב-1950 שונה שם המשרד ל"משרד ההגנה העממית". ב-1991 קיבל המשרד את שמו הנוכחי.

ניקו פלשי מהמפלגה הסוציאליסטית של אלבניה מכהן כשר ההגנה מאז 4 בינואר 2021.

## קישורים חיצוניים

* 

קטגוריה:אלבניה: צבא וביטחון
קטגוריה:משרדי ביטחון
קטגוריה:אלבניה: פוליטיקה
אילן ואילנית (אלבום, 1970)

"**אילן ואילנית**" הוא אלבום האולפן הרביעי של הצמד המוזיקלי הישראלי אילן ואילנית. את האלבום הוציאה לאור באוגוסט 1970 חברת התקליטים הד ארצי בקטלוג BAN 14146. באלבום נכללו שני שירים שזכו להצלחה במצעד הפזמונים השבועי של קול ישראל: "עכשיו עכשיו", שהגיע בשיאו למקום השמיני, ו"בין שני לבבות", שדורג במקום הראשון במצעד.

## רשימת הרצועות

## הערות שוליים

## קישורים חיצוניים

קטגוריה:אלבומי אילן ואילנית
קטגוריה:אלבומים בעברית
קטגוריה:אלבומי חברת הד ארצי
Mirrors (שיר של נטליה קילס)

**Mirrors** (בעברית: **[[מראה|מראות]]**) הוא שיר של הזמרת-יוצרת הבריטית נטליה קילס, מתוך אלבום האולפן הראשון שלה, *[[Perfectionist]]*. השיר יצא לאור ב-10 באוגוסט 2010 על ידי צ'ריטרי רקורדס, כסינגל המוביל מתוך האלבום. הרצועה נכתבה על ידי קילס, אייקון, ג'ורגיו טינפור ומרטין קיירסנבום, והופק על ידי שלושת האחרונים. "Mirrors" תואר כשיר דיסקו-פופ, והוא עוסק בנושאים שונים, בהם סאדומאזוכיזם ויהירות.

"Mirrors" זכה לביקורות חיוביות בדרך כלל, שכן רבים ממבקרי המוזיקה ציינו אותו כשיר בולט באלבום. השיר זכה להצלחה במצעדים שונים במדינות באירופה, והגיע לעשירייה הראשונה באוסטריה, גרמניה ופולין. במצעד שירי הדאנס קלאב האמריקאי הגיע השיר למקום השלישי. את הקליפ לשיר ביים גווילם דובט. קילס קידמה את השיר באמצעות הופעות חיות בלייף בול 2011 ובתוכנית הגרמנית *Schlag den Raab*.

## רקע והרכב
[ממוזער|upright|שמאל|[זמר ההיפ-הופ אייקון היה מכותבי ומפיקי השיר.]]
השיר הוקלט באולפן השדרה ה-11, אולפני ההקלטות Chalice ואולפני ההקלטות של Cherrytree. את השיר כתבה קילס עם אייקון, ג'ורג'יו טינפור, ומרטין קיירסנבום, והנדסו מארק גודצ'יילד וטוני אוגיאל. רוברט אורטון ביצע את המיקסינג לשיר, וג'ין גרימלדי היה אחראי למאסטרינג. "Mirrors" תואר כשיר "דיסקו פופ" המורכב מגיטרות חשמליות ובס. ג'ק סטיבין מ-AltSounds ציין כי הפקת הרצועה גורמת לו ל"תחושה גותית". מתיו וילקנינג מAOL רדיו השווה את השיר ל-"Sweet Dreams (Are Made of This)" של יורית'מיקס.

## קבלת השיר
### ביקורות
עם יציאתו זכה "Mirrors" לביקורות חיוביות בדרך כלל ממבקרי מוזיקה. אלכס יאנג מ-*[[Consequence of Sound]]* ציין כי השיר הוא רצועה בולטת וחשובה באלבום. בלייר קלי מ-*musicOMH* תיארה את הפזמון של השיר כ"נהדר ומאוד קליט", אך מתחה ביקורת על החלק הדיבורי של השיר.

### במצעדי המוזיקה
השיר הגיע למקומות גבוהים במספר מצעדים באירופה. ב-Ö3 Austria Top 40 האוסטרי, שהה השיר 20 שבועות והגיע בשיאו במקום ה-7. בהמשך השיר אף נכלל במצעד סוף השנה של אוסטרליה לשנת 2011, בו דורג במקום ה-50. במצעד הסינגלים הגרמני של Media Control הגיע השיר למקום ה-10, והיה לסינגל ה-80 המצליח ביותר במדינה ב-2011. במצעד ה-Airplay הפולני הגיע השיר בשיאו למקום השני. בבריטניה נחל השיר הצלחה מועטה יותר, והגיע למקום ה-101 בלבד במצעד הסינגלים הבריטי. במצעד השווייצרי שהה השיר שבוע אחד, ודורג במקום ה-52, בעוד שבפלנדריה הגיע למקום ה-18 ב-Ultratip. בצפון אמריקה הגיע השיר למקום ה-35 בקנדה הוט 100, ולמקום השלישי במצעד שירי הדאנס קלאב האמריקאי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים על BDSM
קטגוריה:שירי אלקטרופופ
קטגוריה:סינגלים בהוצאת אינטרסקופ רקורדס
צעד תימני

**צעד תימני** הוא ריקוד צעד  שנמצא בשימוש נרחב בריקודים יהודיים  ובריקודי עם בישראל. מקורו בריקודים של יהודי תימן, שהוא כנראה וריאציה על הריקוד הערבי התימני.
הרקדנית והכוראוגרפית ממוצא תימני שרה לוי-תנאי הוסיפה את הצעד לרפרטואר הצעדים של ריקודי העם הישראלים.

## תיאור
צעד תימני הוא ריקוד פופולרי המבוצע על ידי יהודים במהלך חתונות ואירועים יהודיים אחרים. הצעד הבסיסי של צעד תימני הוא תנועת נדנוד המשנה את כיוון התנועה של הרקדן. בדרך כלל מדובר בתנועה הצידה, אך ניתן לעשות זאת בתנועה אחורה וקדימה (או להפך). הוא מורכב משלושה שלבים, עם הפסקה קצרה בשלב האחרון לקצב "מהיר, מהיר, איטי".

הווריאציות הנפוצות ביותר ידועות "ימין תימני", ו"שמאל תימני". כל אחד מהשמות הללו מציין גם את כיוון התנועה הראשונה, וגם את כף הרגל שבה מתחילה (ומסתיימת) התנועה.

שלבי הריקוד:
# משקל ברגל שמאל, צעד הצידה ימינה. המשקל נע ימינה, על רגל ימין.
# העבר משקל שמאלה, על רגל שמאל, שעשויה להישאר במקומה או לנוע מעט אחורה.
# חוצים רגל ימין לפני ומעט מעבר לרגל שמאל, ודורכים על רגל ימין. המשקל נע שמאלה, על רגל ימין.
# המשקל נשאר על רגל ימין. רגל שמאל נשארת מאחור ומעט ימינה, עם הבוהן על הקרקע לאיזון.

## ראו גם
* ריקודי עם בישראל
* מחול בישראל

## הערות שוליים

קטגוריה:מוזיקה יהודית
קטגוריה:ישראל: מחול
קטגוריה:יהדות תימן: פולקלור
כריס בומסטד

**כריסטופר אדם בומסטד** (באנגלית: **Chris Bumstead**; נולד ב-2 בפברואר 1995) הוא מפתח גוף קנדי לשעבר. זוכה תחרות מר אולימפיה בקטגוריית מבנה גוף קלאסי בין השנים 2019-2024.

בומסטד זכה להכרה ברשת בזכות הפעילות שלו ברשתות החברתיות בהן הוא משתף באורח חייו ובמסע שלו לפיתוח גוף.

## חיים אישיים
בומסטד נולד וגדל באוטווה, קנדה. במהלך ילדותו עסק במספר פעילויות ספורטיביות כגון בייסבול, פוטבול, הוקי קרח וכדורסל. כריס התחיל להרים משקולות בגיל 14 ובין כיתה ט לכיתה י"ב עלה בכ-25 קילו באותו הזמן פגש בחבר של אחותו איאן ולייר מי שהפך למאמן שלו מאז, אף שהכריז ב-2022 שהתחיל להתאמן גם עם האני רמבוד.

## קריירה
בתחילה פיתוח גוף לא הייתה המטרה של כריס, אולם לאחר שזו כן הפכה לכזו, הוא כבר זכה במקום השני במר אולימפיה. התחרות הראשונה של כריס הייתה תחרות מקומית באונטריו בה השתתף בייחד עם אחותו מליסה ואלייר ושניהם זכו בתחרות. כריס התחיל את הקריירה המקצועית שלו בגיל 19 ב-2014 והשיג את כרטיס הפדרציה הבין-לאומית לפיתוח הגוף למפתח גוף מקצועי שלו בגיל 21. ב-2016 זכה באליפות צפון אמריקה של הפדרציה הבין-לאומית לפיתוח הגוף וב-2017 כמעט וניצח בקטגוריית מבנה גוף קלאסי. כריס זכה לתהילה בינלאומית כשהגיע לראש הפודיום 6 פעמים ברצף בין השנים 2019 - 2024. זה הופך אותו לאלוף המכהן הנוכחי במבנה גוף קלאסי לגברים. בתחרות "מר אולימפיה" 2024 הודיע כריס כי יפרוש מפיתוח גוף מקצועי.

ב-29 באוקטובר 2024 הודיע כריס כי יתחרה בתחרות IFBB Pro בפראג בקטגוריה הפתוחה (Open Bodybuilding) כתחרות "ללא ציפיות, רק מהאהבה לספורט".

## היסטורית תחרויות
* 2016 – IFBB אליפות צפון אמריקה, משקל כבד, מקום ראשון
* 2016 – IFBB דיין קאדו קלאסי, מבנה גוף קלאסי, מקום שלישי
* 2017 – IFBB פיטסבורג Pro, מבנה גוף קלאסי, מקום ראשון
* 2017 – IFBB טורונטו Pro, מבנה גוף קלאסי, מקום ראשון
* 2017 – מר אולימפיה, מבנה גוף קלאסי, מקום שני
* 2018 – מר אולימפיה, מבנה גוף קלאסי, מקום שני
* 2019 – מר אולימפיה, מבנה גוף קלאסי, מקום ראשון
* 2020 – מר אולימפיה, מבנה גוף קלאסי, מקום ראשון
* 2021 – מר אולימפיה, מבנה גוף קלאסי, מקום ראשון
* 2022 – מר אולימפיה, מבנה גוף קלאסי, מקום ראשון
*2023 - מר אולימפיה, מבנה גוף קלאסי, מקום ראשון.
*2024 - מר אולימפיה, מבנה גוף קלאסי, מקום ראשון.

## קישורים חיצוניים

## הערות שוליים

קטגוריה:מפתחי גוף
קטגוריה:ספורטאים קנדים
קטגוריה:קנדים שנולדו ב-1995